Κάμπος Οξυλίθου Εύβοιας

Ο Κάμπος Οξυλίθου είναι οικισμός του δήμου Κύμης - Αλιβερίου στην Περιφερειακή Ενότητα Εύβοιας.

 Γενικά στοιχεία 
Ο Κάμπος βρίσκεται στην κεντρική Εύβοια, προς τα παράλια του Αιγαίου πελάγους και τον όρμο της Κύμης σε υψόμετρο 102 μέτρα και νότια από τον Οξύλιθο Εύβοιας. Απέχει 30 χιλιόμετρα Β.-ΒΑ. από το Αλιβέρι (έδρα του δήμου - μέσω Αυλωναρίου), 11 χιλμ. Ν. από την Κύμη και 76 χιλιόμ. Α.-ΒΑ.  από τη Χαλκίδα. 

Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Οξυλίθου του δήμου Κύμης. Σύμφωνα με το πρόγραμμα Καλλικράτης μαζί με τον Οξύλιθο, το Κληματάρι, το Μεσονήσι, τη Μονή Μάντζαρη και την Παραλία αποτελούν την τοπική κοινότητα Οξυλίθου που υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 έχει πληθυσμό 26 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10657 (σελ. 183 του pdf).

Σημείωση
Στον ίδιο δήμο και ίδια δημοτική ενότητα υπάρχει ο συνώνυμος Κάμπος Βιτάλων.

Παραπομπές

Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου